
Erebuni - Ralma ke Urartu gazaxo 


Erebuni ralma ( armenavon Enbpnulh ) tir ralma 
ke Urartu tigisa koe Yerevan refa widava koe 
Armena. Gan Argishti | bak -782 AGJ volmiv zo 
vegeduyur ise gejopon is nendason yordayar. 
Inafe ontine tir vas 1017 m- vamoe bireka. Tiyir 
tana jontika ralma kolnayana keve lentefa jowa 
koe Ararat krant ise tan lozolonaf gaderopaf is 
skapaf is arayaf aveg ke gazaxo. Yerevan witaf 
yolt tir vey Erebuni. Bak -Vl'*ef* decemda AGJ 
nope dratcera ke Persa zo jovleyer. Radimi 
felira ke Persa, folkayenafa widava zo vulkuyur. 
Tici XIX-eña decemda gire zo  kosmayar. 
Yerevan tir kelu ke Armena mali 1918 moi 
Taneafa Tamavageja az mali tena ke TSSS bak 


vegedura va widava zo malsaveyed. 


1991. Erebuni tir tana lerdoya losavsafa ralma 
ke tamava. 


Izva 

Erebuni gan Argishti | gazik bak -782 AGJ zo 
zabduyur. Tice venta yoltkirafa gu Arin Berd 
vamoe azeka ke Aras kuksa zo vegeduyur, 
zanudatason va sayakafa ralma is nendatason 
va lentefa jowa ke Urartu gazaxo. Ton < 
envayana wetce ristulaf is alkaf avegap dem 
gazapafu kelu > zo pimtayar. Sedme Margarit 
Israelyan, Argishti | 
gazik va vegedura va 
Erebuni bokayar radi- 
mida va gola lente 
Yerevan is talte Sevan 
uda al  levrotiyir. 
Stolenik  gralomeyen 
(ayikye lidam ayikya) 
bal banyon tawuk ta 


Bal rawopafa brinuga stayana gan Konstantin 
Hovhannisyan armenaf opik bak 1950, toloy 
rapor dem simbakoraf kosuteks koe Arin Berd 
zo kosmayad, don bata froyasa va zabdura va 
ewavon bak gazugal ke Argishti | is bana icde 
vegedura va olkxe gan Sarduri II nazbeikye is 
direik. Argishti va oltavaf kosuteks koe Tushpa 
aru kelu ke gazaxo iskeyer, i va kosuteks miwas 
da va 6600 gejaf daginik ke Khate is Tsupani 
askiyir, frofatason va warzafa widava. 


Larde jontik xim tiskis va Erebuni kosuteks, bal 
joxara koe Teishebani vegungafa widava zo 
trasiyid, pune etrakara va ageltafa tigira ke 
Erebuni koe Arin Berd lanviele awiyid : rotir 
pozla kosmayana gan Hovhannisyan bak 1950 
moe venta xuye tigiyir. Arti anyustda, bak 1958, 
kevudara tere zo tenekayar isen areldafa 
sazdara zo gruyeyer : bal rawopafa joxara, ar 
kosuteks spaf ke Argishti | icde zabdura va 


Kotavaf Izvugalayak [-1000 - -800 : Taltefa Asia] 


Sinka is Anameda — Irubara is Vegedura — Ckane is Gandura — Yamba is Miga 


TUYEL IS TUYELI 
Koe Pokefa Roneka, taneaf 
tuvel me tiyid titickayan moe 


NUYA TA BURMERA 

Koe suteks ke Mesopotamia, 20 
bludinda is 100 aabreinda is loa 
300 beginda zo vuested. 

Atela keve tey zo burmeyer ; ar 
blot zo lembieweyed oke koe 
cade zo burmeyed. Gubeon 
sinka tiyir sudafa, 


mask vols gerot dem ekwa 
koplekuyuna gu raporafa 
ladiva debalteyed, 

Granaf tuvel ke berma ke 
Balawat ( Iraka ) kolnayan 
gan Salmanasar III ( gazayas 
wali -858 is -824 ) batkane 
flivid. 


Fomek ke atelaxa 
2 gretcayan moe 
toaz kum kuritca, 


Mesopotamia 


Iyekotafi pozlaki ke tuveli 
ke Balawat berma, Iraka 


EREBUNI — RALMA KE URARTU GAZAXO 


2 va Erebuni keve 
74 jola aykayana 
bene savsafa 


rebava zo kosma- 
yar. Batkane mali 
1958 gruyera va 
tigira ke Erebuni 


moe Arin-Berd venta en tir. 


Erebuni dum aryona widava ke Urartu ke bane 
sare kare bargentimaf zovdom vawale ontinafa 
rebava vas 10-12 m- ticeon zo vegeduyur. 
Kadimeon kolna tigiyid voke yona istefa is koefa 
rebava tisa kum burgi ik drelk ik inta ik tawot. 
Argishti va bermapa vegeduyur isen joxara va 
seg va aryone katcalafe xe don brivakirafa 
magafa bonta is dopawa tarizana gu Haldi is 
virutsayana ralma is vreda is kenibexo is emaxo 
kosmayad. Koefa rebava gu lingeks va alkafa ok 
mealkafa nakila kulon zo yunkeyed. 


Diref gazik ke Urartu va Erebuni wetce sokexo 
bal sayakaf tawuk kev lentef volnik faveyed 
nume va migexasa vegedura va ralma wan 
malskuyud. Sarduri | az Rusa | va Erebuni wetce 
greelt ta levrotira va lentexo dere faveyed. 


Bak -735 AGJ Sarduri II gan Tiglat-Pileser III 
Assur gazik vatalte patecta zo ceneyer numen 
bata surtera tiyir viank ke izva ke Urartu viele va 
roti is digiks toz drasuyur. Isen azon bak gazugal 
ke Rusa | nazbeik, nobafa dilfura ke Kimmeroy 
lentronu gazaxo ko Ararat krant va tutenara va 
skapafa tegira is diliokafa vonera nekiyid. 
Ristulafa fabdura zo skuyud numen zolonuca ke 
Erebuni joke vegungafi Argishtikhinili irutaweyer. 


Gola gan HaxamaniSiya gindaxo kalion zo 
feliayar. Gejopafa debala ke Erebuni soe me 
irutaweyer numen vanpiyir zolonaf aveg ke 
bowesik ke Armena. 


Nekev jontika  tolgenira 
gan azafa divefa gija- 
rotiaca, widava me zo 
jovleyer ise remi yona 
direfa decemda dun tiyir 
saneliakirafa, tere divlize- 
yeson can ralma. Batcoba 
di vanpiyir Yerevan 
widava. Bak lerdeaksat ke 
1968 kimbara va 2750? ilanuk ke zabdura va 
Erebuni kadayasi Yerevan zo fiptayar. 


Divak 

Vegedura va bargentimafe dre ke Erebuni ralma 
tice Arin Berd venta ontinon gu 65 metre, moe 
jadifa darka vas mon anyustoy iray, ton gejopafa 
debala vamoe azeka ke Ararat is nelkafa joya 
vansasa va widaki. Anameon rebavapa kum 
granafa jola zo vege- 
duyur. Ekwa tir ontinafa 
gu toloye metre azen 
moeon rebava vas 7 ik 8 
metre kum tawotafa norka 
is giskis sekol vas aluboye 
metre sotre tanoy jon 
anyustoye metre. Dalafo — 
kolanixo ke ralma gan ontinaf rasek zo 
nendayar. Va idjaf kusk ke ralma vas 14 x 17 m- 
stayar. 


Nuyafa ewava male internetxo : 
https://commons.wikimedia.org 


Internetxo : Kotava : langue, litterature / ava, suteroteem 


https://kotava1837481.wordpress.com/2018/11/08/izvugalayak-1000-800-taltefa-asia/ 


SABEROPA 

Kaza koe Mesopotamia va 
elimaf aldobolk dineyer 
kiren dodera tazukon gu 
lanyona tokoda dem dilgava 
ik lut gubeon z0 skuyud, 
Favena aldoxa tivid bolkon 
gu tevsana ( jonkota ke 

60 ). Tana seyta ke Nimrud 
( Iraka ) va Asurbanipal 
gazik disukes va dodera va 
culiek nedir. 


FIPTAYAMBA 

Nabu-apla-Idina gazik ke Babilim 

( gazayas wali -887 is -855 ) va bat 
toaz kimbas va renzara va balumaks 
kaatoes va Shamash awaltaf lorik al 
isker. Sedme krent, balumaks male 
kuritcafa teza xuye kosmayana zo 
skuyur, Martig ke gretcaks va tel 
vazgayan koe Babilim weti decitda 
vektar. 


Pinta ke prast ke 
Rassam, Nimrud, Iraka 


Raporaf toaz, Shamash 
dopewa, Sippar, Iraka 


SS SUTEROT 


Va sinyona skeura al kali. Abdion va sinyona 
abdualbara ixam al katcala, i va sinyona naca inde 
co-yolta. Va yona bogara dere sodikid. Lanbat 
Xipehuz tisik va lanban kotviele sokilnir ise waldon. 
Sinyona zidera nutid tizafa. Sin va sint klantad milinde 
| ji OUR rodizvet viele va sulemap ok ayik dilfud, ise bata 
; Kotavaxak dem sutergt < doaliera pu jin al taved da mekon sotid volawalkolaf 
ny | voldum taneon djuprofoliyi, lecen tolon ok baron va 
Xipehuz tisik xonukas bal manyona kakevera al wi, i 
va xonukas trabe lubes az licawes az turaporawes. 
J.-H. Rosnv Aine Va konakbata abigafa awalkoda tciamon al vide, 
7 | nume va kosmara va tuwava ke Xipehuz tisik dire rotir 
rozanudatad. Sina tid blafotamaf vewuk mebelon 
deraykayan is umicakiraf gu faltafe tride. 


Larde Xipehuz tisik sotid awalkolaf, al maltraku da va 
sin ape rolyumat ise rocenet, nume va enk dem 
Iyumasa bagalara fure pulvitina re al boka. 


Ba Dm pa | Larde Kipehuz tisik sokayewad uminde reme danca 
1 ok dace kadime ulimap zo rokozwid ( lecen robudapa 
| WAS va sin kotliz malstir ise gu intafa vannira walzer ), 


pune va int ko aalxo konakviele al rotarpuma, 
dirnuson va kaliuca ke jinaf okol. 


Kotava, tela tamefa golerava 


Batlize, al lakosma kase va brava pu int givegedud, vexe welida da batenide al rodje. Va rapor 
is ruxa somelizid ise nutid ezef gu kota kramafa is rowina rabinda, i gu antafa raba ayon 
dizvena. Acum va meko ervo dadid, sugdalon gu ewa minon gaana. Arse iluon me rotatad : kot 
sulem royategayas meuzayanon gan Xipehuz tisik va int al giwodackar, ise jontikviele al ti 
vrutasik va batcoba. 


Milinde Pcexu volkalaf grelt ixam al katcalar, va lanyon rietavaf karniz somekaiknid ; batkane 
sinafa tegira zo kimar. Vexe bate ninke tandatandon is aksataksaton tire al divlized. Va lazava 
al gonaneya. 


Okie, bata lazava anton nutir bifa va dofa laumara ise, dum cuga Xipehuz coba, tir merogildana 
gan ayafa gruuca. Klioton, batse mwa : kima ke Xipehuz tegira baxakon gu ota ke tisik 
sotumantar, trabe vielu bliara va warzaf tisik tir, pune divlizera va jowa dere tir ; vexe liedje ota 
me betar, pune kot tisik va irubaxo gaano pu zaavikeem gan cobapo ( ? ) vol rodekaiknir. Bata 
vexa, va doskeda wal flava is tisik koekafa loon dam tela gundafa katcalana dene ayikeem is 
sulemeem, ronowimir. Walduca ke bata mwa stekeon al zo wir, lecen vielu Xipehuz tisikeem 
illaumar, pune inafa jowa baxakon sokablar. 


Icde bifa va bliara, va abiccoba gokali ; vexe bata abiccoba tir adalafa. Taneon, bata bliara 
balemon tandeon sosokir, levi egaki is volegaki, vox anton bak karapaf mielcek. Xipehuz tisik 
va sint barbaron katanad, aze bata lospa va tanoya nilon gatelana is fralekapkorafa tere 
tazukad. Mielcekon batinde zavzagid, is rielcekon kali mirasti ke Awalt. Viele va sint solparsad, 
pune klubaf is gantakoraf is granaf tazuk ticnid. 


XIPEHUZ TISIK 


Bat tazuk vion tuekemawed, tupinawed aze arti sanka va int gu eribukaf fey ontinapaf loon dam 
Xipehuz milgik sokartazukad. Arti toloy aksat is konak viel va cugafa vonewera trabe tupinawera 
zomed. Tere, vanpid oltavaf gu ar ke intaf bliind, dem kseva arapeniwesa kare bartiv is saz is 
ilkafa rinta isu tazuk. Kaiki konakvielon kotrafa vonewera isu tupinawera, jowa ke tegira 
sotumantawed. Efe berde, abdi bata crakefa vula, va krileem ke jinaf kiewaf Kwat xuvaya aze va 
pemaxo kaikon exoneye. 


Xipehuz tisik va kona pesta rotir dir, vexe vol roruye. Va milflife de ape dir. 


Va tigira ke bet sulem ik loeke ayik ilupon sopestaler, nume batcoba tire bazer da inaf 
pestavileem va minaf iteem vugon lieke vodar. Meviele al wi da va ruxa gu sulem dojer, dace 
remi goaspil edje coenon gan levpidafi afi ik kseva ke plek ik inafa tirka maninde co-roklaya. Ta 
trokera va sulemap tol-sanoy ektudad, voxe ta anteyara va zveri ant tanoy soviunsur, nume 
batcoba va gilderacka va olegara tire welidar, ise bata gildura nutir loon kotunafa dizvenon da 
kare brutafe pwerte ke wivga sotre sana ok san-tola ok san-aluba va sint lospad. Ison kona 
lokiewafa dusiva mu dira va vila gundafa gu kona minafa pesta ok sinafa gruuca, tir sinafa 
tegiinda viele va minyon grelt al dilfud, lecen inc va yona ayikya iku rumeik abiceke dulapeyed 
voxe va kot gejik volsaason onkayad. 


Battode, tel zolonaf uum tir : kas grupavotud ? Volklabuson rodulze : 4 Gue, grupavotud. > Ise 
inaf avot va yona sugda sodadir, ise va konaka dace al lajubasbeksa. 


Guzekat, tulon, da kon Xipehuz tisik pu ar co-djupulvir. Batenide, va olyeem ke intaf bitej van 
dositik opelon govodjur, nume batcoba vere zo zatar. Lanis rozanik bam sovukir aze ker. Nume 
pulvisik va enk dem trelafa afistaa ben dace welma ke battol kalion soconyukar, kan ayewasira 
kotviele mal omava, aze bata staa abicedje beneon zavzagid aze relvawed. 


Battol, moi ritama, sodulzer. 


Inc abdinon gu koti Iyumarategi oku skay Xipehuz tisik va batyona staa sokuned : . Viele va jin 
pulviyid, ise batcoba jontikviele lecen va jin is budaf Kwat dun lavanmecobayad, pune staa is 
aryona dum tel vamoef ravlem oku blayak zo sogoleyed. Rozasa gubefa staa tiyir nume askiyir 
da kazawasik di vanvulteyer. Viele Xipehuz tisik gu jadifa katanara zo ganeyed, va staa vektasa 
va is kaatoesa va jonbarafa nedira ke batyon tisik kotviele dizveyé. 


Xipehuz tisik va lodesafa staa dadid, me icde kona tegira oltavafa gu minafa vols yona 
cugunaykacapa jinon merobasbeksayana. Va sinafa gruwaltrakura va soloksokorafa rieta ape 
milvodafa gu ayafa rieta vol etrakat !! Lecen jontikedje rozavzad mezekas, anton prilason, nume 
batcoba va bederacka va trakura tire soxer. 


Jinafa tiskirapa poke sin al askiyir da tere damo artazukereem ( gaden gan vexeem amidaf gu 
kot sin num vofan gan trakulotaf ulijdasik ) va konak Xipehuz tisik koekackon grupeye, 
razdambon va konaka pilkovaca icde ilkafa amiduca... i icde cwe adala ? Va konak snivik 
someconyukas va kona staa al grupe : va konak kanespik sutes va dewitcapa , va konak 
vetcoyesik isu guvaxiesik volant pulvis is va sint waljoas. Konak djukabuluyud ise antion 
djukabliyid , ar va selt denon kaaneyayad , zugik va snavol ik zveri dun tcabaneyed, ise 
segayesik va sulem jontikviele umbeyed, iskeyed da in dilion wan bliyir. Kas bata kotcoba va 
gulafo raporxo gu gesta me fenkur ? Kas me askir da va yona gedrafa dralaca gundafa gu ayafa 
Zaava isu gruaca isu po rovorietat ? 


XIPEHUZ TISIK 


Va gaara sokud. Va kon debanyes Xipehuz guazik ayewas va staa vanmiae jontik jotik fereon 
dizveye aze bantan tantanon tolkaliyid ise gotolaskiyid viele tolaskira tiyir mekotunafa ! 


Bata tavera tiyid bulafa sedme jin, nume meka arcoba ke Xipehuz tisikeem va jin loeke 
tuobrasayar, remi mekenibes mielcek loeke tudwisayar. Italk ke bula, bak bat vanafiz ke zaava, 
cwe batlize fu rofenkuwemeyer, kona opelafa is taneakafarieta batlize rotir di bimileyer ise va 
alavotsa ke bat mielakap mu jin fu koafiyir. Gue, mecoba va jin vogiteyer , va bata gaara 
konaktandon tcokeye, va jontika remgrupera yovaya. Va presafa afidinda ke benelafa tuwava 
ke Xipehuz tisikeem jontikviele fogralombeyé, i va volropestalena afida, i va belikafa soloksaca, 
voxe kaxe jinafa kimtafa grugildara wizuyuna gu cot meviele lajuponkayad ! 


Pokion al kalí da jontikedje al foliyí da Xipehuz tisik sotir awalkolaf. Voxe oye vilara bata folira 
wiyison va konaka xonukara bak yona kakevera dene Xipehuz tisikeem, va sinafu robakanu u 
efe laganeyayá nume batvielu va kon vilas mergil kotvielon lasutrasiyí lecen Xipehuz tisik 
laumapayad ote, vani geon is lenton is talton kaiknira va Ksur aalxo, va azeka vane roneka toz 
kodubieyed. Kaxe arti abica doca, va ayik gu inafa tawavafa oga di co-divdigiyid. 


Acum va int gu poxa ervoayá, aze, kotviele Xipehuz tisik va aalxo divniyir, vome poxasoluma, 
kulmeye aze va poxaxa kabuyü. Va mek daneckeks batkane seotayá, beka va kot kulmen tisik 
gu kot pak ke sinafa welma don dace afiu zomeyé. Sin va jinyona zomera mekon nuvalmayad 
nume mek somangiyir enide va beto jinafo mimadjo taruteyer. Arti tanoy yovas aksat, pu int 
gowelidayá da poxa va mecoba kev sin sorotir, nume va bato ervo jovleyé. 


Va tra nariyi. Ba jinyona taneafa kabuna tceka, va kivapasa pestaka dene cug Xipehuz tisik 
kosmayá lecen sin mangiyid ise kaike tcekasoluma zavzagiyid, cugeke taruteson va jin. Va kon 
anyustkon giopon lasuguzayá. Bak anyusteaf viel, Xipehuz lospa tce divburena gan intafa 
tcabanesa lujuca, onkason va listaf rayol pokoniyir. Ipeson tcekayá, seotason va mek rabaten 
daneks, aze lospa tcastaweyer edje wan onkayá ise va werk ixalayá. Moida va ironokafa tceka 
al kabuyu, sin kotote kaliapon kotlizu dimniyid aze va jin cugon ivamudayad voxe tuke zultafa 
kaliuca ke laspedaf Kwat me xonukayá. 


Bata stuva va cuga melanera isu pokolera pu jin iskeyer ; remi tanoya safta zavzayá foyokaf, 
eglus koe klubuca is aludevafa riwera, i koe rukuzaf skerses uum rotaloyas va moda is tukotras 
gu belcon meja is puve. Tokdume Xipehuz tisik va jinyona tceka kivayad ? Ison kasdume melo 
jinafo jontiko mimadjo uzayaso va tcabanesik va mek daneckeks al daskiyir ? Jinon grupen pak 
ke gruuca ke nik va lazaviskafa eaftuca me rosazdayar. Volson, batcoba poayar da guzekayá 
da tceka, kabuna katecton gu pilkovaf gropeem, ape tiyir crakefo ervo kev sin. Voxe bat 
gropeem tiyir tok ? Robakanu u ke Xipehuz tisik tiyir toku ? Bam levgon trakura fiyir da bitej 
sotir gotuzan. Tanwexon laneyé, skeuson is mewison. Azon ilfoliyí. 


Kas kan poxa, konakviele, va bat mukot me al kulmeyé, me al uzayá ? Tokdume tceka co-tir 
fikuntafa loon dam poxaxa ?... 


Okie, tiyir miel, i volrosaben bup, i intyon ribiegaf gum plen vamo tawava. Ise jin, ton taka koe 
nubeem, klokayá, ton takra mielakafa loon dam miel. 


Krapol toz ieyer, nopalol koo azeka laniyid, voxe gire pokolesi afimi va jin koafiyir. Su trakuyur 
da poxaxa tiyir pwertackafa voxe Xipehuz bitej pinopapaf ! Rotir, ta keskotuca, tisik zo 
govanludevapayar ise kan opafa tceka zo remruyur nume bam inafa eaftuca lente tceka 


XIPEHUZ TISIK 


Wori Wega vamoe nael vion sokanameniyir, vanafiz tiyir boref, ise leguca, remi konak bartiv, koe 
jinafa kerava va tamava ke swava komodayar. 


Bak konak azaf viel, ervokiraf gu tra, va Xipehuz tisik dun onkaya, ko sinafe anambe ilon lieke 
dam proyuca noveyer. Vexe kot va jinafa dilfura taruteyer, sumeon tigison, kaike tcekasoluma. 
Me roguzekaya da va int di skayeye, lecen sinafa zatatca noveyer da va jinafa tigira reme lirk 
roderabateyed. 


Moni tena ke alubeaf viel, bifa sokiyir, miv welidatasa da Xipehuz tisik sotir rokonjes is 
rotukiewawes tisik dum ayik. Batsielon, nomon, Xipehuz tisik va jin ins vanniyir, kan bata kaliuca 
dure laumasa gilikatcuna ta dilfura. Akoyen, ton sionasa takra, va tra nokeye. In, abdunison, 
oltavaf gu folvukafa briva koe awis siel, kaik soluma riwe artniyir. Azon, edje djuprotcekaya, 
woltendanon wiyi da in rwodeyer nume ware abdunison va bitej palseyer. Bam va Kwat biwe 
rotcepasiyi nume va uzara ke bat crakef kevelik krulaya. 


Okie, bata tiuracka numodovayana gan mek Xipehuz tisik, valeyda va ilkafa gandura ke volnik 
isu ilkuca ware danediyir, va toloya rieta tiaveyer : taneon, va robakanuca ke Xipehuz bitej bexe 
ebokon al ovaya ; toleon, leon bristunon, ede mila pendanaca gan kottan zo co-vanikatcur, pune 
va jinafa lagara di co-tuwavdapar, dace rotir merotison. 


Wori, kaiki jontika sugara va kosmara va ageltuca, pestaleye da jinafa takreluca lent vakor 
laumayar ise va rukuzuca adrafa gu vetrovgara kan jinafa swava rovepokoleye. 


VI: Toleafa rekola ke neva ke Baxun 


Ko intafa antiuca dimlaniyi. Anaxre, bareafe nazbeikye ke jinaf Tepai yerumanik, tiyir gijarotif 
ervoiasik. Benplekuyü da in va tra zulton rodekabusa di ilbodeyer. Va gama ke wakam aal, 
olgafa dam azil, nariyir, nume iayana tra tiyir gijarotifa balemon loon dam tela ke Zankan 
vartesik, i ke tel lopof tcekasik ke decitoy grelt. Mel blis ayik va ina co-rodekalatceyer. Vexe va 
tca al getcaya nume larde Anaxre nope jinafa trakura al kobayar, efe bata datafa tra gan ayikya 
zo rokalatceyer. 


Okie kotvielu tiyi bagalaf gu kabura va flexa is tceka, maninde arti konak viel va ervo iayano gan 
Anaxre nazbeik kotunon gruragrupeye, nume va mek mukot di keluyu, i va dace kon tiguaf dum 
nefta ok kon talas kalion lion dam flaweza. 


Vanion, ko Ksur moe Kwat dem teykas iteem gire lakiyi, aze aname volnikeem ke ayik gin 
mwarneye. 


Enide tudirnusaya, kotviele kona sinafa lospa va jowa vanniyir, pune kan jinafa gubefa tra 
jontikote tcekaya, voxe tceka tolke vom sin lubeyed. Sin va tageltafa ervosoluma batkane 
tavuyud nume en foliyid da iyela vome lana titickafa soluma anton tigiyir. Wori, va lana budaxara 


Xipehuz tisik, ke J.-H. Rosny Aine ( 3-sfa zika ; wana titisa koe diref otuk ) 

Xipehuz tisik, gestaropaf berpotam (1887) ke J.-H. Rosny Aine belgaf suterotik 
Xanto : Les Xipehuz, francavon, kalkotavayano gan Damien Etcheverry, 2014. 
Dotay : Kotavaxak dem Suterot. 


Robelin banliz : https://fr.scribd.com/document/2024 7981 1/Xipehuz-tisik-ke-J-H-Rosny-Aine 


zu LINGEROPA ELIN DANIELSON-GAMBOGI 


Elin Danielson-Gambogi ( 1861-1919 ) - Suomiaf lingesik 


Elin Danielson-Gambogi ba 03/09/1861 koe Noormarkku widama koe 
refa Suomia kobliyir. Ba 31/12/1919 koe Antignano koe Italia awalkeyer. 
Tiyir geltrevaf is tuwavevaf lingesik. 


Jotarugal is vayara 

Elin Kleopatra Danielson tir vey sayakikafa is flibikafa yasa. Karl Emil 
Danielson gadikye is Rosa Amalia Gestrin gadikya tid arayakiraf. Voxen 
yasaf viel bak 1871 konjer numazen gadikye direilanon kser. Nekev 
erbarge, gadikya ke Elin va vayara pu nazbeya lasudoder, pomanon gan | 
Mauritz berikye kaikion erbon wan zobetese va Elin. Tison sanalubdaf, in 
va zovdaropafa bema ke Yambaf Cultim ke Helsinki denfir lize va 
zovdaropa is siak is patectoyafa lingeropa isu rigelafa vayar. Dene yasegafa bema ke Adolf von 
Becker va vayara linter aze bak 1880 vanpir tavesik. Va taneafa wonara mililanon paker. 


Danielson klabur da va yambafa klepa di koaskir. Va tavera is 
vayara kali 1883 ektudar ugale va filavcek ta vayara koe Paris 
seotar. Va lok ke 1880” sanda tiskir, vayason dene Colarossi 
cultim is aryona yasegafa bema. Ke inyon tavesik, Gustave 
Courtois is Raphaél Collin tid, voxis Auguste Rodin taves va 
geaki ke balumaropa. 


Toza ke klepa 

Dum jontik lingesik ke Paris, bak konak idulugal Elin 
Danielson ko Bretagne gola lapir, i ko tulon Pont-Aven, enide 
va patectoy di linger. Turestanon gan Julien Bastien-Lepage 
tuwavevik, inafa luistava loeke tuafiawer. Kaikion koe Suomia dimdenlapir, blison koe Noormarkku 
ok Helsinki, ise va Onningebykolonin rijay denfir, i va rijay dem suomiaf ik sverigaf lingesik va sint 
kabelcas koe Åland tursia. Va Victor Westerholm kali awalkera di dun dogoler. 


Elin Danielson va yona direfa tanda koe Suomia ok Franca tiskir. Mali 1887 va konaka wonara koe 
Suomia paker lize nope intyon ayikyaf delt ton entafa ok dace mewalnafa ok zugiafa nakila zo 
katcalar. Loloon malyopason va debala ke ayikyeem koe selt, volrapalur ise va konake yambikye 
don Gustav Vigeland norgaf balumasik skedegar. 


Koe Italia 

Elin Danielson bak 1895 ko Firenze kan vayarafilav 
lapir lize balemaksaton di tiskir. Direilanon gire lapir 
aze va Firenze az Antignano wida gee Livorno 
parmon koirubar. Bak 1898 va Raffaello Gambogi ` 
yerumar, i va italiafe lingesikye tise leon klaafe gu | 
san-barda. Bata warzafa anameda va lingeropa ke 
Danielson turestapar isen tolonga va int belcelon 
turestar. Va konaka wonara koe Italia is Franca bal 
yona direfa tanda paker. Elin toz zo tukiewatcar. |... 


Varaf teliz tigis koe Kotava Xadola dene Wikipedia. - Banliz : https://avk.wikipedia.org/wiki/Elin Danielson-Gambogi 


53 RECELA KE TOKAIDO VAWA : 


Recela 2 : Kawasaki 


Recela 2 : Kawasaki tir bareafa gweta ke sposaf 
gwetak vergumveltkiraf gu 53 recela ke Tokaido 
vawa, Tokaido Gojusan-tsugi no uchi ), zovdayan 
gan Utagawa Hiroshige niponaf yambik, is taneon 
piskuyun bak 1833-1834 gan Hoeido. 


Tokaido vawa tiyir vawapa wale Edo ( re Tokyo ) 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e  tazuk) tir 
lumkirafa gu 37 x 25 cm- ( ton Oban breviz ). Tir 
bareafa ke enk ise va greelt koe Kawasaki 
kaatoer. 


Greelt ke Kawasaki 


Greelt koe Kawasaki tiyir toleafa recela ke 
Tokaido vawa. 


Kawasaki re tir widavapa koe vageeon rea ke 
Tokyo. 


Bat greelt bak 1623 zo exoneyer. 
Gweta va koyasik remplapis va Tamagawa kuksa 


koe ankittota is kesik moe bana lentefa domega 
nedir. Fuji tculk ileon zo rowir. 


Utagawa Hiroshige lingesik 
( 1797-1858) 


RECELA 2 : KAWASAKI 


Xantofa piskura : 1833-1834 gan Hoeido 


Piskura : Reisho enk, 1847-1852 gan Marusei 


Varaf teliz tigis koe Kotava Xadola dene Wikipedia. 


- Banliz https://avk.wikipedia.org/wiki/Recela 2 : Kawasaki (gweta) 

Aldabra rinca 


> Tigisa vatalte India welta, 

Aldabra rinca tir ke Tamavafa 

Gadakiwega ke UNESCO mali 

| 1982. Va cugunaykafo 

tuwavaxo tadler ise vas kunoya 
ribiega ruldar. 


Aldabra : tanaxo koe tamava 
Dere yoltkirafa gu Aldabran, 
Aldabra rinca tir tela tuon- 
tinayana rinca koe tamava. 
Vagetalte Seycela tigir, arte 
1066 km- getalte Mahé dalafa 
ewala ke  patecta. Cugafe 
abrotce ke Aldabra rinca tir vas 
| EN talturonon 34 km-, isen cugafe 
mante vas lentugeon 14.5 km-. 


Welmot ke siday tir vas mon 155 km?, isen varaf welmot don anoda tir vas 350 km”. Aldabra rinca tir 
ke Seycela tursia, is dem balemoya drakafa ewala sol vwepafi remasti. Vas dambafa anoda ruldar, 
isen vawale drakcanak tigir. 


Aldabra : begamaxo ke kusafa imboza 

Aldabra rinca dere tir dalafo begamaxo ke kusafa imboza ( Chelonia mydas ) koe India welfa. Sina 
tid vas mon 150 000 blisa moe rinca. Ostik rinca va tela logijafa sanelia ke gulafa imboza ke 
Seycela ( Aldabrachelys gigantea ) bravar. Voxe dere va telo logijafo boniaxo ke bempok dem 
kerafa oda ( Phaethon rubricauda ) ruldar, voxis apsaka ( Fregata ariel is Fregata minor ). 


Aldabra tir nendoyenyen tuwavabolk koe India welfa. Bumuca is isk ke elupkafa ayafa kerelera isu 
tegisaca al jupad da dunolafa katca isu ruxafa va lana kotakoluca al voned. Tulon ipomay 
( Dryolimnas cuvieri ) tir bocafa katca megrutalasa zverifa katca ke taltefa India welfa. 


Lidawicka 


7 Lidawicka ke rinca tir bwafa ise tir dem toloy 
| cadim. Mali balemeaksat kali teveaksat, iklava 

ME geronon suker ise va rodackaf is fedaf gael 
vanstar. Mali santaneaksat kali bareaksat, 
lenttaltufa ramba va loa sazafa abda is 
lodontinafa yanka vanstar. Nekev apelkcek bal 
rambugal, tandeafa muvareka tir axackafa ise 
7 koe bat pak ke India welfa arapeniweper 
( tandeaf mialuk vas 1100 mm- ). 


- Abica ayafa tegira 

Rinca gan abic kobasik ta onara is midura va 
= iim = xodi ok vuzoga ok wageya zo kereleyer. Voxe 
Drankafa domega koe Aldabra va taniafa is elupkafa ayafa sanelia vugviele 
emudeyer. Golde meluveduca ke ewaleem is 


ALDABRA RINCA 


vakorkirafa vansara don tulon linduca is isk ke em 
lavada. 


Moe rinca, ayafe levedre anton tid dem aneyotca 
is rawaks ke pemaxo moe Picard ewala 
valenttalte rinca. Bat rawaks tid don awalkikxo 
dem siniaf kobasik, is don flint is ujama. Refa 
kolna kare anameda guyunded : tral gan awalt zo 
warzer isen lavada zo dimnarir. 


Aldabra : sidayafo tuwavaxo 
Rinca va sidayafo tuwavaxo koe pulara ke 


Tamavaf Grustaks ta Tuwava tadler, wetce Dervek koe Aldabra 


« Rodumaf beripxo ke Aldabra ». Dere tir dem 
vwapa ke ruxafa is dunolafa kotakoluca. Numon 
tir tan logijaf ewalaf bolk ware ketackaf. 


Dratcera moe debak azented 

Bumuca is anameda plabafa gu ayik va ayafa tigira al lajupilfid ise va 
tuwavabolk al nendoyed, voxen ara dratcera awid. Tulon tigira ke 
sulem dum tovol is bulol is wil voxis lana vultuginda moe rinca. Tire 
bata katca va zverif sanelieem isu imbozaf voxisu aalaf voyapad. 


Aldabra tir nendoyenyen tuwava- 
bolk koe India welfa voxen ticnira 
ke biravwa, is laumara ke yanka 
ke lavek, is krimtafa giatera, voxis 
kaikonara va rinca dratced. Voxis 
voyara ke koyutasik ok fura va 
lava gan raz koburen gan ayik. 


Gulafa imboza ke Seycela ( Aldabrachelys gigantea ) 


46* 12 46? 24' 
ALDABRA 
| Passe Gionnet | : 
Grande passe ile e — orientale 
Campemen' 


Passe Femme . Partiellement découvert à marée basse 


— 


Passe Dubois 118 lle Esprit 
e 


Passe Magnan j 
v lle Profondeurs 
lou StiqUueS inférieures à 6 m 


Récifs 


Zone découverte m OCÉAN INDIEN 


à marée basse o (km) 


Echelle : 1:280 000 — “Wa 
Projection UTM (WGS84 datum) o 2 4 


i Mouillage 


Lae dem drakafo kalkaxo 

TELIZ LIWOMBURA 


Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
https://kotava1837481.wordpress.com/2018/ 
09/02/un-jeu-de-7-familles-en-kotava-2/ 


2 bu : Erebuni, ralma ke Urartu 
2” bu : Kotavaf Izvugalayak 

4- bu : Xipehuz tisik, berpotam 
8 bu : Elin Danielson-Gambogi, lingesik 
9- bu : Recela 2 : Kasawaki 
10 bu : Aldabra rinca 
12 bu : Liwombura 

12 bu : Kuda ke Aisopos 


FR 
mainí(s) 


Nuba / nubeem 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/3- 
e otuk 01-2023 


Sanegara : Taneaksat ke 2023. 3“ otuk. Nuba : tenafa vila ke ticebewa, dem 


mantafi ki solawesi gu pand is otson 
aluboy gelt, ta uzara is narira. Ayik va 
toloya nuba ( nubeem ) sodir. 


Yunkeks is ewava : ewaveem abugaf gu roka ok 
nuyon rotamuzen ok rictayan gan digisik. 


- gelt - epita - nimat - nuga 


Cigavol is wilye 


Cigavol, ebiduyus va wilye, va ovacka ta vumbera djutrasir. Acum buntur da ine mielon 
dankason is weyonason va kenibera va korikeem mazuker. Wilye kalison da ta tufavlawera 
maninde sokaskir, va int pour ; lecen divmodason sokaskir da sin va gubefa kobara setiked. 
Bam cigavol va ar famint dakter, buntuson da ine ilagison va gadikya is berikyeem va tuwava 


situndar. Dulzer da ton dere batcoba va dulap ke feliik sokozanir larde tukeon wilya atoapad. 
< Kle ! - cigavol divier, - kore venganyal nume vengarsal, jin goldeon me fu getiné !» nume 
va ine vumber. 


Bata kuda nedir da djukurotus tuwavajik, viele va int gu xatcaxanya me robesar, pune 
nisanon sorotur. 


